গরু

গরু রোমন্থক প্রাণীদের মধ্যে সবচেয়ে পরিচিত ও উপকারী। এটি বোভিডি (Bovidae) পরিবারের বোভিনি (Bovinae) উপপরিবারের অন্তর্গত। গরুর জীবিত প্রজাতি বা উপপ্রজাতির মধ্যে ইউরোপীয় গরু (Bos taurus) ও জেবু গরু (Bos indicus) উল্লেখযোগ্য। এছাড়া সাঙ্গা গরুকে অনেকসময় পৃথক উপপ্রজাতি বলে চিহ্নিত করা হয়। এই তিনটি প্রজাতি বা উপপ্রজাতিকে আবার ১,০০০টির বেশি জাতিতে বিভক্ত করা হয়।

গরু এশিয়া, ইউরোপ, আফ্রিকা, আমেরিকা ও অস্ট্রেলিয়া জুড়ে বিস্তৃত। এর মধ্যে ইউরোপীয় গরু ইউরোপ, এশিয়ার নাতিশীতোষ্ণ অঞ্চল, আমেরিকা ও অস্ট্রেলিয়া জুড়ে বিস্তৃত; জেবু বা দেশি গরু এশিয়া, আমেরিকা ও অস্ট্রেলিয়ার ক্রান্তীয় অঞ্চল জুড়ে বিস্তৃত এবং সাঙ্গা গরু মূলত সাহারা-নিম্ন আফ্রিকা জুড়ে বিস্তৃত।

দুধ, দুগ্ধজাত পণ্য, মাংস, গোবর ও চামড়া জন্য এবং কৃষি ও গাড়ি টানার কাজে গরু ব্যবহৃত হয়। হিন্দুধর্মে গরু পবিত্র প্রাণী হিসাবে বিবেচিত আর ভারতের কিছু রাজ্যে গোহত্যা নিষিদ্ধ।

প্রায় ১০,৫০০ বছর আগে অরক্সের (Bos primigenius) গৃহপালিতকরণ থেকে বিভিন্ন প্রজাতি বা উপপ্রজাতির গরুর জন্ম হয়েছিল। মেসোপটেমিয়ার অরক্স থেকে ইউরোপীয় গরু এবং ভারতীয় উপমহাদেশের অরক্স থেকে জেবু গরুর জন্ম হয়েছিল। ২০২২ সালের অনুমান অনুযায়ী সারা বিশ্বে প্রায় ৯৪ কোটি গরু রয়েছে। গরু বিশ্বের গ্রিন হাউস গ্যাস নির্গমনের ৭ শতাংশ অবদান রাখে।

ব্যুৎপত্তি ও পরিভাষা
"গরু" বা "গোরু" শব্দটি সংস্কৃত  (গোরূপ) শব্দ থেকে আগত, যার অর্থ "গো-আকৃতি"। এটি আবার  (গো, অর্থ "গরু") শব্দ থেকে আগত, যা ইংরেজি  (কাউ, অর্থ "গাভী" বা "গরু") ও লাতিন  (বোস্, অর্থ "গরু") শব্দের সাথে সম্পর্কিত।

বাংলা ভাষায় বিভিন্নরকম গরুর জন্য বিভিন্ন পরিভাষা রয়েছে।
 গাভী
 প্রাপ্তবয়স্ক স্ত্রী-গরু, বিশেষ করে যে প্রথমবার সন্তান প্রসব করেছে (অর্থাৎ নবপ্রসূতা)।
 দামড়া
 খোজা পুরুষ গরু।
 বলদ
 কাজের জন্য ব্যবহৃত পুরুষ গরু। সাধারণত এদের খোজা করা হয়।
 বাছুর
 গরুর অপ্রাপ্তবয়স্ক সন্তান।
 ষাঁড়
 প্রাপ্তবয়স্ক পুরুষ গরু, বিশেষ করে যার খোজা করা হয়নি।

বৈশিষ্ট্য

বিবরণ

গরুর খুর খণ্ডিত, অর্থাৎ সে দুটি আঙুলে হাঁটে। বোভিডির অন্যান্য প্রজাতির মতোই গরুর শিং শাখাবিহীন। জাতিভেদে গরুর রং ভিন্ন হয়, আর গরুর রঙের মধ্যে কালো, সাদা ও লাল-বাদামি উল্লেখযোগ্য। এছাড়া তিলচিহ্নযুক্ত বা মিশ্র রঙের জাতিও পাওয়া গিয়েছে। একই জাতির গাভীর তুলনায় ষাঁড় কয়েকশত কিলোগ্রাম ভারী। যেমন ব্রিটিশ হারফোর্ড গাভীর ওজন  এবং ষাঁড়ের ওজন । ১৭৯০ সালের আগে গোমাংস উৎপাদনকারী গরুর গড় ওজন মাত্র  ছিল, যা পরে ক্রমশ বৃদ্ধি পেয়েছে। গরুর স্বাভাবিক জীবনকাল ২৫-৩০ বছর। জীবনের প্রথম ১৮ মাসে গোমাংস উৎপাদনকারী গরুকে এবং প্রথম ৫ বছরে দুধ উৎপাদনকারী গরুকে হত্যা করা হয়।

পরিপাক তন্ত্র
গরু একপ্রকার রোমন্থক প্রাণী, অর্থাৎ তার পরিপাক তন্ত্র ঘাসের মতো সেলুলোজপূর্ণ উদ্ভিদ বিশ্লেষণের জন্য নির্মিত। বেশিরভাগ প্রাণীই সেলুলোজ পলিমারকে পরিপাক করতে পারে না, কিন্তু বিভিন্ন মিথোজীবী অণুজীবদের সাহায্যে গরু সেলুলোজ পরিপাক করে, যেমন ছত্রাক, প্রোটোজোয়া ও ব্যাকটেরিয়া। এরকম অণুজীবদের মধ্যে সেলুলেজ নামক উৎসেচক থাকে, যা সেলুলোজকে তার শর্করা উপাদানে বিভক্ত করে। সেলুলোজ বিশ্লেষণকারী মিথোজীবী ছত্রাকের মধ্যে Neocallimastix-এর বিভিন্ন প্রজাতি উল্লেখযোগ্য। সেলুলোজ বিশ্লেষণকারী মিথোজীবী প্রোটোজোয়ার মধ্যে সিলিয়েট Eudiplodinium maggie and Ostracodinium album উল্লেখযোগ্য। সেলুলোজ বিশ্লেষণকারী মিথোজীবী ব্যাকটেরিয়ার মধ্যে Fibrobacter succinogenes, Ruminococcus flavefaciens ও Ruminococcus albus উল্লেখযোগ্য। গরুর খাদ্য সময়ের সাথে পরিবর্তিত হয়, তবে তার অণুজীবমণ্ডলও পরিবর্তিত হয়।

বেশিরভাগ রোমন্থকদের মতো জাবর কাটার সময় গরু পাকস্থলী থেকে খাদ্য বার করে পুনরায় খাদ্যটিকে চিবায়। খাদ্যগ্রহণের সময় গরু না চিবিয়ে খাদ্য গিলে নেয়, যা পাকস্থলীতে সঞ্চিত হয়। পরে সে পাকস্থলী থেকে একগাল খাদ্য বার করে মাড়ির দাঁত দিয়ে চিবায়, যা উদ্ভিদের মণ্ডকে ক্ষুদ্র কণায় বিভাজিত করে। সে মণ্ডটিকে আবার গিলে পাকস্থলীতে সঞ্চয় করে, আর অণুজীবগুলো সেই মণ্ডকে পরিপাক করে।

বোধ
গরুর বোধশক্তি বিভন্নরকম। সে খাদ্যের বিভিন্ন উৎসের অবস্থান মনে রাখতে পারে, আর সে অন্তত ৪৮ দিনের স্মৃতি ধরে রাখতে পারে। প্রাপ্তবয়স্কদের তুলনায় বাছুর আরও সহজেই শিখতে পারে, আর মুখমণ্ডল ও অন্যান্য ইঙ্গিত থেকে সে জানা ও অজানা প্রাণীর মধ্যে এবং বিভিন্ন মানুষদের মধ্যে ফারাক ধরতে পারে। বাছুর কোনো অজানা গাভীর রুলনায় নিজের মাতার ডাককে পছন্দ করে। প্রাণীর ডাক থেকে তার বয়স, লিঙ্গ, আধিপত্যের অবস্থা ও প্রজনন অবস্থার তথ্য পাওয়া যায়। গরু কোনো চিত্রকে জানা ও অজানা হিসাবে শ্রেণিভুক্ত করে।

ইন্দ্রিয়
দৃষ্টি গরুর প্রধান ইন্দ্রিয়। গরু তার লব্ধ তথ্যের প্রায় অর্ধেকই দৃষ্টির মাধ্যমে লাভ করে। শিকার হওয়ার জন্য গরুকে চারিদিকে শিকারির সন্ধানে থাকতে হয়, যার জন্য তার দুটি চোখ সামনের দিকে না থেকে মাথার দুইপাশে থাকে। এর ফলে গরুর দৃষ্টিক্ষেত্র ৩৩০° কিন্তু এর দ্বিনেত্র দৃষ্টি ৩০°-৫০° পর্যন্ত, যেখানে মানুষের দ্বিনেত্র দৃষ্টি ১৪০° পর্যন্ত। বেশিরভাগ স্তন্যপায়ীদের মতো গরু ডাইক্রোমাট, অর্থাৎ তার চোখে কেবল দুইপ্রকার আলোক-সংবেদী কোষ রয়েছে। গরু তিক্ত খাদ্য এড়িয়ে চলে এবং শক্তির জন্য মিষ্টি খাদ্য গ্রহণ করে। গরু স্বাদ ও ঘ্রাণ অনুযায়ী লবণাক্ত খাদ্য অনুসন্ধান করে, যা তার তড়িৎ বিশ্লেষণের ভারসাম্য বজায় রাখে। গরুর শ্রবণ ঘোড়ার তুলনায় ভালো কিন্তু শব্দের স্থানীয়করণ কুকুর বা মানুষের তুলনায় মন্দ। সে মানুষের লাইভ ও রেকর্ড করা আওয়াজের মধ্যে পার্থক্য করতে পারে। গরুর সামাজিক জীবনে ঘ্রাণেন্দ্রিয় সম্ভবত এক বৃহৎ ভূমিকা পালন করে, আর এটা সামাজিক ও প্রজননমূলক মর্যাদাকে চিহ্নিত করে। অন্য কোনো প্রাণীর মূত্রের সাংকেতিক রাসায়নিক দ্রব্যের ঘ্রাণ থেকে গরু বুঝতে পারে কখন সে অশান্তিতে ভুগছে। গরুকে কেবল ঘ্রাণের মাধ্যমে একই প্রজাতির বিভিন্ন প্রাণীদের শণাক্ত করার প্রশিক্ষণ দেওয়া যায়।

আচরণ

তৃণভোজন

গরু একপ্রকার মিশ্র আহার গ্রহণ করে, যার মধ্যে প্রায় ৭০ শতাংশ ত্রিপত্র ও ৩০% ঘাস। সে সকালে ত্রিপত্র খেতে সবচেয়ে বেশি পছন্দ করে, আর বেলা বাড়ার সঙ্গে তার ঘাস খাওয়ার অনুপাত বৃদ্ধি পায়। তৃণভোজনের সময় ভক্ষিত উদ্ভিদের বৈশিষ্ট্য অনুযায়ী গরুর কামড়ের ভঙ্গি ভিন্ন। উদ্ভিদের ঘনত্ব হ্রাসের সঙ্গে কামড়ের আয়তন হ্রাস পায়, কিন্তু উচ্চতার বৃধি সঙ্গে কামড়ের আয়তন বৃদ্ধি পায়। জিহ্বার চলাফেরা দ্বারা কামড়ের আয়তন নির্ধারিত হয়।  ওজনের দামড়া গরুর উপর গবেষণা থেকে জানা যায় যে গরুর কামড়ের সর্বোচ্চ আয়তন ।

ঘুম
গরুর গড় নিদ্রাকাল দিনে ৪ ঘণ্টা। গরু দাঁড়িয়ে ঘুমায় না, বরং সে শুয়ে গভীরভাবে ঘুমায়।

শ্রেণিবিন্যাস

প্রথমদিকে গরুকে তিনটি পৃথক প্রজাতিতে বিভক্ত করা হতো: ইউরোপীয় গরু (Bos taurus), জেবু গরু (Bos indicus) ও অরক্স (Bos primigenius)। অরক্স ইউরোপীয় ও জেবু উভয় গরুর পূর্বপুরুষ। পরে এদের একটি প্রজাতি (Bos taurus) হিসাবে গণ্য করে এদের তিনটি উপপ্রজাতি (B. t. taurus, B. t. indicus, B. t. primigenius) হিসাবে চিহ্নিত করা হয়েছে, তবে এই শ্রেণিবিন্যাস বিবাদিত।

এছাড়া নিকট সম্পর্কীয় প্রজাতিদের সাথে সংকর প্রজননের দক্ষতা গরুদের শ্রেণিবিন্যাসে অসুবিধা সৃষ্টি করছে। এছাড়া, কেবল ইউরোপীয় ও জেবু গরুদের মধ্যেই সংকর প্রজনন সীমিত নয়, বরং বোস (Bos) গণের অন্যান্য প্রজাতিদের মধ্যেও সংকর প্রজনন ঘটেছে, যেমন চমরী গাই, গৌর ও বালি গরু। এমনকি ইউরোপীয় গরু ও বাইসনের মধ্যেও সংকর প্রজনন ঘটে এবং বিফালোর মতো পশুর জন্ম দিতে পারে। এর ফলে কিছু লেখক বাইসনকেও বোস গণের অন্তর্ভুক্ত করে।

অর্থনীতি
দুধ, মাংস, ও চামড়া উৎপাদনের জন্য এবং কৃষি ও গাড়ি টানার কাজে গরু ব্যবহৃত হয়।

দুধ
বিশ্বজুড়ে দুগ্ধশিল্প এক বৃহৎ শিল্প। ২০২৩ সালে ইউরোপীয় ইউনিয়নের ২৭টি রাষ্ট্র একত্রে ১৪ কোটি টন গরুর দুধ উৎপাদন করেছিল; মার্কিন যুক্তরাষ্ট্র ১০ কোটি ৪১ লাখ টন; ও ভারত ৯ কোটি ৯৫ লাখ টন। এছাড়া ভারত ৯ কোটি ৪৪ লাখ টন মহিষের দুধ উৎপাদন করে, যার ফলে ২০২৩ সালে এটি বিশ্বের বৃহত্তম দুগ্ধোৎপাদক। এর দুগ্ধশিল্প প্রায় ৮ কোটি মানুষ নিয়োগ করে।

মাংস 

গোমাংস হিসাবে সাধারণত প্রাপ্তবয়স্ক গরুর মাংস গ্রহণ করা হয়, তবে বাছুরের মাংসও গ্রহণ করা হয়। খাদ্যের জন্য বছরে প্রায় ৩০ কোটি গরু হত্যা করা হয়। বিশ্বের মাংসের এক-চতুর্থাংশ গরু থেকে আসে। ২০২১ সালে বিশ্বজুড়ে প্রায় ৭ কোটি ২৩ লাখ টন গোমাংস উৎপাদন করা হয়েছিল।

ভারবাহী পশু

বলদ হচ্ছে ভারবাহী পশু হিসাবে ব্যবহৃত নপুংসক গরু। ঘোড়ার তুলনায় বলদ অনেকক্ষণ ধরে ভারী মাল টানতে পারে। বিশেষ করে উন্নয়নশীল দেশে বলদ ব্যবহৃত হয়। সাহারা-নিম্ন আফ্রিকায় প্রায় ১ কোটি বলদ রয়েছে, আর ১৯৯৮ সালে ভারতে প্রায় ৬ কোটি ৫০ লাখ বলদ ছিল। একবিংশ শতাব্দীর শুরুতে পৃথিবীর শস্য উৎপাদনের প্রায় অর্ধেকই ভারবাহী পশুদের কর্ষণের উপর নির্ভরশীল।

আভিজাতিক চিহ্নে 

গবাদি পশু সাধারণত ষাঁড় হিসেবে আভিজাতিক চিহ্নের প্রতিনিধিত্ব করে থাকে।

গরু সংখ্যা 

, আফ্রিকায় প্রায় ২৩১ মিলিয়ন গরু রয়েছে, যেগুলো ঐতিহ্যগত এবং অ-ঐতিহ্যগত পদ্ধতিতে বেড়ে উঠছে, তাদের সংস্কৃতি ও জীবনধারার একটি "অবিচ্ছেদ্য" অংশ হিসেবে।

তথ্যসূত্র

আরও পড়ুন 

 Bhattacharya, S. 2003. Cattle ownership makes it a man's world. Newscientist.com. Retrieved 26 December 2006.
 Cattle Today (CT). 2006. Website. Breeds of cattle. Cattle Today. Retrieved 26 December 2006
 Clay, J. 2004. World Agriculture and the Environment: A Commodity-by-Commodity Guide to Impacts and Practices. Washington, D.C., USA: Island Press. .
 Clutton-Brock, J. 1999. A Natural History of Domesticated Mammals. Cambridge UK : Cambridge University Press. .
  – A visual textbook containing History/Origin, Phenotype & Statistics of 45 breeds.
 Huffman, B. 2006. The ultimate ungulate page. UltimateUngulate.com. Retrieved 26 December 2006.
 Invasive Species Specialist Group (ISSG). 2005. Bos taurus . Global Invasive Species Database.
 Johns, Catherine. 2011 Cattle: History, Myth, Art. London, England: The British Museum Press. 978-0-7141-5084-0
 Nowak, R.M. and Paradiso, J.L. 1983. Walker's Mammals of the World. Baltimore, Maryland, USA: The Johns Hopkins University Press. 
 Oklahoma State University (OSU). 2006. Breeds of Cattle. Retrieved 5 January 2007.
 Public Broadcasting Service (PBS). 2004. Holy cow. PBS Nature. Retrieved 5 January 2007.
 Rath, S. 1998. The Complete Cow. Stillwater, Minnesota, USA: Voyageur Press. .
 Raudiansky, S. 1992. The Covenant of the Wild. New York: William Morrow and Company, Inc. .
 Spectrum Commodities (SC). 2006. Live cattle. Spectrumcommodities.com. Retrieved 5 January 2007.
 Voelker, W. 1986. The Natural History of Living Mammals. Medford, New Jersey, USA: Plexus Publishing, Inc. .
 Yogananda, P. 1946. The Autobiography of a Yogi. Los Angeles, California, USA: Self Realization Fellowship. .

বহিঃসংযোগ
 

পোষা প্রাণী
 
বোস
রোমন্থক
যুগ্ম ক্ষুরযুক্ত চতুষ্পদ
১৭৫৮-এ বর্ণিত স্তন্যপায়ী
তৃণভোজী স্তন্যপায়ী প্রাণী
বিশ্বজনীন স্তন্যপায়ী